**5. pielikums**

iepirkuma nolikumam

 “ Komandējumu pakalpojumu nodrošināšana

 PIKC „Kuldīgas Tehnoloģiju un tūrisma tehnikums” vajadzībām”

(iepirkuma identifikācijas numurs: KTTT 2020/2)

**LĪGUMA PROJEKTS**

*Par komandējumu pakalpojumu nodrošināšanu PIKC „Kuldīgas Tehnoloģiju un tūrisma tehnikums” vajadzībām*

Kuldīgā

*Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums*

**PIKC „Kuldīgas Tehnoloģiju un tūrisma tehnikums”**, reģ. Nr.90000035711, direktores **Daces Cines** personā, kura rīkojas uz Nolikuma pamata, turpmāk tekstā „Pasūtītājs”, no vienas puses, un \_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, reģ. Nr. \_\_\_\_\_\_\_\_\_\_\_\_\_\_\_\_\_\_\_ turpmāk tekstā *„*Izpildītājs*”,* kuru saskaņā ar \_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_, no otras puses, turpmāk tekstā katrs atsevišķi saukts Izpildītājs vai Pakalpojuma sniedzējs un no otras puses, Pasūtītājs un Izpildītājs kopā saukti Puses, pamatojoties uz iepirkuma „Komandējumu pakalpojumu nodrošināšana PIKC „Kuldīgas Tehnoloģiju un tūrisma tehnikums” vajadzībām”, ID Nr. KTTT 2020/2, rezultātiem, noslēdz šāda satura līgumu, turpmāk tekstā „Līgums”:

1. **LĪGUMA PRIEKŠMETS UN TERMIŅŠ**
	1. Līgums nosaka kārtību, kādā Pasūtītājs pasūta un Izpildītājs saskaņā ar Līgumu, Tehnisko specifikāciju (1. pielikums) un Finanšu piedāvājumu (2. pielikums) organizē un nodrošina komandējumus Pasūtītāja vajadzībām, turpmāk – Pakalpojumi. Tehniskā specifikācija un Finanšu piedāvājums ir Līguma neatņemama sastāvdaļa.
	2. Pasūtījums šī Līguma izpratnē ir Līguma 3. nodaļā noteiktajā kārtībā Pasūtītāja piešķirtā tiesība Pakalpojuma sniedzējam sniegt Pakalpojumus.
	3. Tiesības sniegt Pakalpojumus tiek piešķirtas Pakalpojuma sniedzējam ar brīdi, kad Pasūtītājs ir veicis attiecīgo Pakalpojumu apstiprināšanu.
	4. Līgums stājas spēkā ar tās parakstīšanas brīdi un tiek noslēgts uz 18 (astoņpadsmit) mēnešiem.
	5. Līguma izpildes laikā paredzamā līgumsumma var nesasniegt punktā 2.1. norādīto apmēru. Līgums var tikt izbeigts pirms norādītā termiņa , ja ir sasniegta punktā 2.1. norādītās summas apmērs.
2. **LĪGUMA SUMMA UN NORĒĶINU KĀRTĪBA**
	1. Kopējā Līguma summa ir līdz 41999.99 EUR (četrdesmit viens tūkstotis deviņi simti deviņdesmit deviņi *euro* un 99 *centi*) bez pievienotās vērtības nodokļa. Pievienotās vērtības nodoklis tiek aprēķināts un maksāts atbilstoši Latvijas Republikas normatīvo aktu prasībām.
	2. Maksu par Pakalpojumiem nosaka katram pasūtījumam atsevišķi, ievērojot Tehniskās specifikācijas prasības un Finanšu piedāvājumu. Maksā par Pakalpojumiem ir ietvertas visas ar to sniegšanu saistītās izmaksas. Izpildītāja Finanšu piedāvājumā norādītā starpniecības maksa ir fiksēta un nevar tikt paaugstinātas.
	3. Par Pakalpojuma sniedzēja sniegto Pakalpojumu Pasūtītājs veic 100 % (simts procenti) pēcapmaksu, izņemot Līgumā 2.7. punktā noteikto gadījumu.
	4. Rēķini par sniegtajiem Pakalpojumiem iesniedzami Pasūtītājam, nosūtot tos uz Pasūtītāja e-pasta adresi.
	5. Pasūtītājs norēķinās ar Pakalpojuma sniedzēju par sniegtajiem Pakalpojumiem un starpniecības maksu 10 (desmit) darba dienu laikā no rēķina saņemšanas dienas.
	6. Rēķinā norāda maksātāja un Pakalpojuma sniedzēja rekvizītus un termiņu, līdz kuram jāveic apmaksa, personas vārds, uzvārds, transporta biļetes/-šu cena turp un atpakaļ, izbraukšanas un iebraukšanas datums, bagāžas cena, ja tāda ir. Rēķinā papildus norāda tiešo pakalpojuma sniedzēju, neto cenu, visas nodevas, nodokļus un tiem pielīdzināmos maksājumus, starpniecības pakalpojuma maksu un kopējo maksu.
	7. Ja viena pasūtījuma kopējās izmaksas sasniedz 4000,00 EUR (četri tūkstoši *euro,* 00 centi) bez PVN, Pakalpojuma sniedzējs ir tiesīgs iesniegt Pasūtītājam avansa rēķinu par summu, kas nepārsniedz 20 % (divdesmit procenti) no attiecīgā pasūtījuma kopējām izmaksām.
	8. Ja Pakalpojumi netiek nodrošināti un Pakalpojuma sniedzējs ir saņēmis avansu Pakalpojumu sniegšanai, Pakalpojuma sniedzējam ir pienākums atmaksāt šo avansu 10 (desmit) darba dienu laikā.
	9. Par Līgumā paredzēto maksājumu samaksas dienu tiek uzskatīta diena, kad Puse veikusi pārskaitījumu uz otras Puses bankas kontu.
	10. Puses vienojas, ka Pasūtītājam saskaņā ar Līgumā pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas pienākas Pakalpojuma sniedzējam, pirms tā izmaksas Pakalpojuma sniedzējam.
	11. Risku par Līgumā neparedzētiem pakalpojumiem, kas nepieciešami tās pilnīgai izpildei (turpmāk – neparedzēti darbi), uzņemas Pakalpojuma sniedzējs, tai skaitā neparedzēto darbu izmaksas, kuras nav iekļautas apstiprinātā Pakalpojuma līgumcenā, bet ir nepieciešamas Pakalpojuma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Pakalpojuma objekta apraksta arī tad, ja tās nav tieši norādītas pieprasījumā. Šādi neparedzētu darbu izpilde negroza pasūtījuma summu par Pakalpojumu.
	12. Risku par neparedzētiem darbiem uzņemas Pasūtītājs tikai tad, ja:
		1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
		2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
		3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
	13. Šādu neparedzētu darbu izpilde groza pasūtījuma summu par Pakalpojumu un tā var būt par iemeslu Līguma grozījumiem Publisko iepirkumu likumā noteiktajā kārtībā un apjomā.
	14. Līgums daļēji tiek finansēts no Pasūtītāja budžeta un no ārvalstu finanšu instrumentu līdzekļiem (Eiropas Savienības fondu darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākuma "Sākotnējās profesionālās izglītības programmu īstenošana Jauniešu garantijas ietvaros" projekts "Sākotnējās profesionālās izglītības programmu īstenošana Jauniešu garantijas ietvaros" (vienošanās Nr. 7.2.1.2./15/I/001); „ Nodarbināto personu profesionālās kompetences pilnveide”, Vienošanās Nr.8.4.1.0/16/I/001; ERASMUS+ projekts „Starptautiska pieredze nākotnes iespējām darba tirgū” /Nr.2018-1-LV01-KA116-046829; u.c. ESF projekti) .
3. **PAKALPOJUMA SNIEGŠANAS KĀRTĪBA**
	1. Pasūtītājs Pakalpojumu organizē katru reizi atsevišķi, par katru pasūtījumu nosūtot pieprasījumu.
	2. Pasūtītāja pilnvarotā kontaktpersona elektroniski, izmantojot Līgumā norādīto kontaktinformāciju, nosūta pieprasījumu iesniegt piedāvājumu konkrēta Pakalpojuma izpildei atbilstoši tehniskajai specifikācijai.
	3. Izpildītāja pilnvarotā kontaktpersona 4 (četru) darba stundu laikā vai – steidzamos gadījumos – Pasūtītāja pilnvarotās kontaktpersonas noteiktajā termiņā, kas nevar būt īsāks kā 1 (viena) darba stunda no pieprasījuma saņemšanas brīža, iesniedz elektroniski Pasūtītāja kontaktpersonai informāciju (rezervāciju izdrukas) par Pasūtītāja tehniskajai specifikācijai atbilstoša Pakalpojuma sniegšanas iespējām (tai skaitā Pakalpojuma aprakstu un cenu *euro*), kā arī norāda piedāvājuma derīguma termiņu un citus iespējamos nosacījumus vai ierobežojumus vai pamatotu atteikumu iesniegt piedāvājumu. Pakalpojuma sniedzējs savā piedāvājumā ietver vairākus pasūtījuma izpildes variantus atbilstoši tehniskajā specifikācijā noteiktajam. Pakalpojuma cenā Izpildītājs ietver visas Pakalpojuma izmaksas, tai skaitā starpniecības pakalpojumu izmaksas, nodokļus, nodevas un citas izmaksas.
	4. Pasūtītāja pilnvarotā kontaktpersona pēc piedāvājuma variantu saņemšanas, izvērtē saņemtā piedāvājuma atbilstību Pasūtītāja noteiktajām prasībām un izvēlas atbilstošāko piedāvājumu (Pasūtījuma izpildes variantu) pēc kopējās zemākās cenas (t.sk. starpniecības pakalpojumu izmaksas, nodokļi, nodevas un citas izmaksas). Pasūtītājs ir tiesīgs izvēlēties viena Pasūtījuma komandējuma ietvaros izdevīgāko piedāvājuma variantu vai pamatoti noraidīt visus piedāvātos kā neatbilstošus.
	5. Pēc lēmuma pieņemšanas atbilstoši Līguma 3.4. punktam Pasūtītāja pilnvarotā kontaktpersona par rezultātu elektroniski informē Izpildītāja pilnvaroto kontaktpersonu, par pieņemto lēmumu (izvēlēto piedāvājuma variantu, noraida piedāvājumu vai ar citām, papildinātām prasībām atkārto pieprasījumu).
	6. Apstiprinot izvēlēto piedāvājuma variantu, ar lēmuma paziņošanas brīdi, tiek uzskatīts, ka Pasūtītājs ir veicis Pakalpojuma apstiprināšanu.
	7. Ja Pasūtītājs nav apstiprinājis pasūtījumu Pakalpojuma sniedzēja piedāvājumā norādītajā derīguma termiņā, norādītās cenas Pakalpojuma sniedzējam vairs nav saistošas. Ja Pasūtītājam konkrētais Pakalpojums joprojām ir nepieciešams, Pasūtītāja pilnvarotā kontaktpersona atkārtoti nosūta pieprasījumu Izpildītājam iesniegt piedāvājumus Līgumā noteiktajā kārtībā.

1. **PUŠU TIESĪBAS UN PIENĀKUMI**
	1. **Pasūtītāja pienākumi:**
		1. nodrošināt Līguma izpildei nepieciešamos materiālus, informāciju un citus resursus;
		2. sniegt vai pamatoti atteikt Līgumā paredzētos saskaņojumus un izdarīt Līgumā paredzētās izvēles;
		3. pieņemt un apstiprināt Pakalpojumu izpildījumu paredzētajā kārtībā un termiņā, ja tas atbilst Līguma un/vai Pieprasījumā noteiktajiem Pakalpojumu izpildes kritērijiem;
		4. laikus informēt Pakalpojuma sniedzēju par iespējamiem vai paredzamiem kavējumiem Pakalpojumu izpildē un apstākļiem, notikumiem un problēmām, kas varētu ietekmēt Pakalpojumu precīzu un pilnīgu izpildi vai tās izpildi noteiktajā laikā;
		5. norēķināties ar Pakalpojuma sniedzēju Līgumā noteiktajā termiņā un kārtībā;
	2. **Pasūtītāja tiesības:**
		1. dot Pakalpojuma sniedzējam saistošus norādījumus par Pakalpojuma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
		2. pieprasīt nomainīt Izpildītāja nozīmētās kontaktpersonas, ja tās nekompetenti vai nolaidīgi sniedz Pakalpojumus;
		3. saņemt no Pakalpojuma sniedzēja informāciju un paskaidrojumus par Pakalpojuma izpildes gaitu un citiem Līguma izpildes jautājumiem;
		4. jebkurā laikā pārbaudīt Pakalpojuma sniedzēja saistību izpildi, pieprasīt un saņemt no Pakalpojuma sniedzēja informāciju un paskaidrojumus;
		5. atteikties pieņemt Pakalpojumu un veikt tā apmaksu, ja tas neatbilst Līgumam, tai skaitā, ja Pakalpojums ir nepilnīgs vai nav kvalitatīvs. Pakalpojums neatbilst Līgumam arī tad, ja tā izpildes gaitā Pasūtītājs ir devis Pakalpojuma sniedzējam konkrētus norādījumus saistībā ar Pakalpojumu, bet tie nav ievēroti, Pasūtītājam nav nodrošinātas Līgumā paredzētās garantijas, kā arī citos līdzīgos gadījumos;
		6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi;
	3. **Izpildītāja pienākumi:**
		1. iesniegt piedāvājumu vai pamatotu atteikumu iesniegt piedāvājumu Pasūtītāja pilnvarotās kontaktpersonas norādītajā termiņā;
		2. sniegt kvalitatīvi Pakalpojumus saskaņā ar Līgumu un pieprasījuma noteikumiem, ievērojot Pasūtītāja pilnvarotās kontaktpersonas norādījumiem;
		3. savlaicīgi informēt un konsultēt Pasūtītāja pilnvaroto kontaktpersonu par būtiskiem apstākļiem, kas varētu ietekmēt, vai ietekmē Pakalpojumu sniegšanu;
		4. nodrošināt Pasūtītāja darbiniekiem nepieciešamo palīdzību komandējuma laikā;
		5. nomainīt nozīmētās kontaktpersonas, ja tās nekompetenti vai nolaidīgi sniedz Pakalpojumus;
		6. saskaņot ar Pasūtītāju Līgumā minētos jautājumus, kas saistīti ar Pakalpojumu izpildi;
		7. veikt izmaiņas pasūtījumā, balstoties tikai uz Pasūtītāja pilnvarotās kontaktpersonas norādēm;
		8. neizpaust informāciju trešajām personām, kas tam Līguma darbības laikā tieši vai netieši kļūst zināma par Pasūtītāju vai tā darbiniekiem vai citām personām, ja vien šīs informācijas izpaušana nav nepieciešama Pakalpojumu sniegšanai vai tiesībsargājošām iestādēm normatīvajos aktos noteiktajos gadījumos;
		9. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
		10. ievērot Personas datu apstrādes noteikumus (3. pielikums);
	4. **Izpildītāja tiesības:**
		1. Izpildītājam ir tiesības saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Izpildītājam Līgumā noteikto saistību izpildei;
		2. saņemt samaksu par sniegtajiem Pakalpojumiem Līgumā noteiktajā kārtībā un termiņos.
	5. Izpildītājam nav tiesības cedēt no Līguma izrietošās prasījuma tiesības trešajām personām.
	6. Puses apņemas ar šis Līgumā saturu iepazīstināt Pušu pilnvarotās kontaktpersonas, kuras tiks iesaistītas Līguma izpildē.
2. **TIESISKĀS AIZSARDZĪBAS LĪDZEKĻI**
	1. Ja Pakalpojuma sniedzējs nepiegādā Pasūtītājam dokumentus (izņemot vīzas) Līgumā noteiktajā termiņā vai Pasūtītāja pilnvarotās kontaktpersonas noteiktajā laikā, vai pēc Pasūtītāja pilnvarotās kontaktpersonas norādījumiem nenosūta visu informāciju par Pakalpojumu uz Pasūtītāja pilnvarotās kontaktpersonas norādīto e-pasta adresi Pasūtītāja pilnvarotās kontaktpersonas noteiktajā laikā, vai nenodrošina vīzas saņemšanu Līgumā noteiktajā termiņā, Pakalpojuma sniedzējs pēc Pasūtītāja pieprasījuma maksā Pasūtītājam līgumsodu 300,00 EUR (trīs simti *euro,* 00 centi) apmērā par katru šādu reizi.
	2. Ja Pakalpojuma sniedzējs nenodrošina kvalitatīvu Pakalpojumu sniegšanu un Pasūtītājs pēc attiecīgā Pakalpojuma sniegšanas 10 (desmit) darbdienu laikā ir iesniedzis rakstisku pretenziju, Pakalpojuma sniedzējs maksā Pasūtītājam līgumsodu 300,00 EUR (trīs simti *euro,* 00 centi) apmērā par katru šādu reizi.
	3. Līgumsoda samaksa neatbrīvo Puses no saistību izpildes.
	4. Ja Pasūtītājs nesamaksā Pakalpojuma sniedzējam par sniegto Pakalpojumu Līgumā noteiktajā termiņā, Pasūtītājs pēc Pakalpojuma sniedzēja pieprasījuma maksā Pakalpojuma sniedzējam līgumsodu 0,1 % (nulle, komats, vienu procentu) apmērā no neapmaksātā rēķina summas par katru nokavēto darba dienu, bet ne vairāk kā 10 % (desmit procenti) no neapmaksātā rēķina summas.
	5. Ja Pakalpojuma sniedzējs Līgumā noteiktajā termiņā pirms Pakalpojuma sniegšanas komandējuma sākuma datuma nav piegādājis Pasūtītājam nepieciešamos dokumentus, Pasūtītājam ir tiesības atteikties no Pakalpojuma.
	6. Tiesiskās aizsardzības līdzekļus (izņemot tiesiskās aizsardzības līdzekļus par nokavējumu) var piemērot, ja otra Puse ir brīdināta par Līguma pārkāpumu, bet pārkāpumu izbeidzis un nav novērsis tā radītās sekas Līgumā noteiktā saprātīgā termiņā. Tiesiskās aizsardzības līdzekļus var piemērot bez otras Puses brīdināšanas, ja konstatēto pārkāpumu vairs nav iespējams novērst.
	7. Puses normatīvajos aktos un Līgumā noteiktajā kārtībā atbild par Līguma pārkāpuma dēļ otrai Pusei nodarītajiem zaudējumiem.
	8. Izpildītājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
	9. Izpildītājs ir atbildīgs par tā piesaistīto apakšuzņēmēju veiktajiem darbiem atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam vai trešajām personām.
	10. Izpildītājs ir atbildīgs par visu saistību izpildi pret apakšuzņēmējiem, tajā skaitā samaksas veikšanu.
3. **NEPĀRVARAMA VARA**
	1. Puses ir atbrīvotas no atbildības par Līguma nepildīšanu vai Pakalpojumu nesniegšanu, ja tā rodas pēc Līguma noslēgšanas nepārvaramas varas ietekmes rezultātā. Par nepārvaramas varas apstākļiem atzīst notikumu, kas atbilst visām šīm pazīmēm:
		1. no kura nav iespējams izvairīties un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Pušu vai to kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	2. Ja Pasūtītāju, Līguma ietvaros ietekmē nepārvarama vara, 3 (trīs) darba dienu laikā par to rakstveidā paziņo Izpildītājiem. Izpildītājs, kuru Līguma ietvaros ietekmē nepārvarama vara, 3 (trīs) darba dienu laikā par to rakstveidā paziņo Pasūtītājam un pārējiem Izpildītājiem.
	3. Pie kādas no Pusēm nevar vērsties ar zaudējumu piedziņas prasījumu vai vainot Līguma nepildīšanā, ja to izpildi kavē nepārvaramas varas apstākļi. Ja Pasūtītājs izvēlas Pakalpojumu daļēji pieņemt un patur Līguma priekšmeta lietošanas tiesības, tad Pasūtītāja pienākums ir samaksāt Pakalpojuma sniedzējam par izpildīto Pakalpojuma daļu.
	4. Ja nepārvaramas varas apstākļi turpinās ilgāk par 2 (diviem) mēnešiem, Pasūtītājam, kā arī katram Izpildītājam ir tiesības vienpusēji atkāpties no Līguma.
4. **LĪGUMA IZBEIGŠANA, ATCELŠANA VAI ATKĀPŠANĀS**
	1. Līgums stājas spēkā dienā, kad Puses to ir parakstījušas un ir spēkā līdz Pušu saistību pilnīgai izpildei.
	2. Līgums var tikt grozīts vai izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā un/vai normatīvajos aktos noteiktajos gadījumos.
	3. Jebkādi Līguma grozījumi vai vienošanās par Līguma izbeigšanu stājas spēkā un kļūst par Līguma neatņemamu sastāvdaļu tikai pēc tam, kad tie ir noformēti rakstiski un tos ir parakstījušas abas Puses.
	4. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 30 (trīsdesmit) dienas iepriekš un neatlīdzinot tādējādi radušos izdevumus un/vai zaudējumus, ja:
		1. Izpildītājs vai Pakalpojuma sniedzējs ir nepienācīgi vai neatbilstoši Līguma prasībām veicis Pakalpojuma pieprasījuma izpildi, nav ievērojis Pasūtītāja norādījumus vai ir pārkāpis citus Līguma noteikumus. Ja Pasūtītāja pilnvarotā kontaktpersona atkārtoti elektroniski (e-pastā) ir brīdinājusi Izpildītāju par nekvalitatīvu Pakalpojumu sniegšanu;
		2. Pakalpojuma sniedzējs ir būtiski nokavējis Pakalpojuma izpildes vai starpizpildes termiņu, un termiņa kavējumā nav vainojams pats Pasūtītājs;
		3. ja Izpildītājs sistemātiski (vismaz trīs reizes Līguma darbības laikā) neatbild uz Pasūtītāja pieprasījumiem iesniegt piedāvājumus pasūtījuma izpildei vai vairākkārt (vismaz divas reizes) atsakās no pasūtījuma izpildes;
		4. Izpildītājam ir pasludināts maksātnespējas process tā darbība ir izbeigta vai apturēta, uzsākts tiesiskās aizsardzības vai ārpustiesas tiesiskās aizsardzības process, ir apturēta tā saimnieciskā darbība.
		5. Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi;
		6. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, t.sk. gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
		7. Izpildītājs Līguma noslēgšanas vai izpildes laikā sniedzis nepatiesas ziņas vai apliecinājumus;
		8. Izpildītājs Pasūtītājam nodarījis zaudējumus;
		9. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no Līguma summas, un minētā korekcija izriet no Izpildītāja pieļauta Līguma pārkāpuma;
		10. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
		11. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
		12. pārkāpj vai nepilda citu būtisku Līgumā paredzētu pienākumu;
		13. ārējā normatīvajā aktā noteiktajos gadījumos;
		14. citos Līgumā noteiktajos gadījumos.
	5. Izpildītājam ir tiesības atkāpties no Līguma par to rakstiski paziņojot Pasūtītājam 10 (desmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības.
	6. Līgums var tikt izbeigta, ja:
		1. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai;
		2. turpmāku Līguma izpildi padara neiespējamu nepārvarama vara.
	7. Ja Līgums tiek izbeigta pirms termiņa, Izpildītājs nodod visu tā rīcībā esošo un ar Līguma izpildi saistīto dokumentāciju Pasūtītājam ne vēlāk kā 3 (trīs) dienu laikā no Līguma izbeigšanas.
	8. Puses var atkāpties no Līguma vai prasīt Līguma atcelšanu var izlietot, ja otra Puse ir brīdināta par iespējamo vai plānoto atkāpšanos no Līguma vai tās atcelšanu un nav novērsis atkāpšanās vai Līguma atcelšanas pamatu Līgumā noteiktajā termiņā.
	9. Līgumu var grozīt tikai tad, ja grozījumi ir nebūtiski vai ja attiecīgie grozījumi ir pieļaujami atbilstoši Publisko iepirkumu likuma nosacījumiem.
	10. Atbilstoši Publisko iepirkumu likumam, būtiski Līguma grozījumi netiks veikti.
5. **PUŠU KONTAKTPERSONAS**
	1. Lai sekmētu saistību izpildi pienācīgā kārtā un Līgumā noteiktajos termiņos, Puses nosaka šādas kontaktpersonas:
		1. Pasūtītāja pilnvarotā kontaktpersona: \_\_\_\_\_\_\_\_ (tālr.\_\_\_\_\_\_\_, e-pasts\_\_\_\_\_\_\_\_\_\_\_\_\_);
		2. Izpildītāja pilnvarotā kontaktpersona:\_\_\_\_\_\_\_\_ (tālr.\_\_\_\_\_\_\_, e-pasts\_\_\_\_\_\_\_\_\_);
	2. Pušu pilnvarotajām kontaktpersonām ir šādas tiesības un pienākumi:
		1. kontaktēties ar otru Pusi par Līguma izpildes jautājumiem;
		2. koordinēt kvalitatīvu Līguma izpildi;
		3. risināt jautājumus, kas saistīti ar nekvalitatīvu Pakalpojumu sniegšanu;
		4. risināt citus ar Līguma izpildi saistītus organizatoriskus jautājumus.
	3. Puses var nomainīt Līgumā norādītās Pušu pilnvarotās kontaktpersonas, par to rakstiski informējot otru Pusi.
6. **APAKŠUZŅĒMĒJU UN PERSONĀLA NOMAIŅA KĀRTĪBA *(ja attiecināms)***
	1. Izpildītājam ir pienākums Līguma izpildē piesaistīt Izpildītāja piedāvājumā Iepirkumam norādītos un Iepirkuma nolikuma prasībām atbilstošus speciālistus un apakšuzņēmējus, kuru sarakstu pievieno Līgumam (*ja attiecināms*).
	2. Izpildītājs nav tiesīgs bez saskaņošanas ar Pasūtītāju veikt piedāvājumā Iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
	3. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.
	4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 9.panta 8.punktā minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma 9.panta 8.punktā (atbilstoši Pasūtītāja norādītajam paziņojumā par līgumu vai Iepirkuma nolikumā) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
	5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
	6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 9. panta noteikumus.
	7. Pasūtītājs pieņem lēmumu atļaut vai atteikt Iepirkumā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7. **STRĪDU IZSKATĪŠANAS KĀRTĪBA**
	1. Visi strīdi, kas rodas Līguma sakarā, ja sarunās tos atrisināt neizdodas, tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
	2. Ja sakarā ar Līgumu vai tā izpildi, Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt Pakalpojumu pasūtīšanu vai kā citādi kavēt to, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.
8. **KONFIDENCIALITĀTE**
	1. Izpildītājs apņemas ievērot konfidencialitāti, tajā skaitā:
		1. nodrošināt Līguma minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
		3. Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu, tajā skaitā par Pakalpojumu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
		4. Pasūtītājs apņemas ievērot konfidencialitāti  un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
		5. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
		6. Līgumā šīs nodaļas noteikumiem nav laika ierobežojuma un uz to neattiecas Līguma darbības termiņš.
9. **PERSONAS DATU AIZSARDZĪBA**
	1. Izpildītājs apņemas ievērot Personas datu apstrādes noteikumus (3. pielikums).
10. **CITI NOTEIKUMI**
	1. Puses apliecina, ka tiem ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līguma noteikto pienākumu izpildi.
	2. Līgums pilnībā apliecina Pušu gribu. Nekādi Līguma mutiski papildinājumi un vienošanās netiek uzskatītas par Līguma noteikumiem.
	3. Ja kāda no Pusēm tiek reorganizēta, Līgums paliek spēkā un to noteikumi ir saistoši Pušu saistību pārņēmējam, izņemot, gadījumu, ja Izpildītājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
	4. Izmaiņas Līguma noteikumos stājas spēkā tikai tad, ja tās noformētas rakstiski un to ir parakstījušas visas Puses.
	5. Jebkuri grozījumi vai papildinājumi Līgumā kļūst par tās neatņemamu sastāvdaļu.
	6. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
	7. Izpildot Pakalpojuma pieprasījumu, piemēro Līguma un tehniskās specifikācijas noteikumus tiktāl, cik tos neierobežo Līgumu, Pakalpojuma pieprasījums un speciālās prasības par Pakalpojuma pieprasījuma izpildi.
	8. Jautājumi, kas nav noteikti ar Līgumu, tiek risināti saskaņā ar spēkā esošajiem Latvijas Republikas normatīvajiem aktiem.
	9. Ja kāds no Līguma vai to pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	10. Visi paziņojumi Līguma sakarā izdarāmi rakstiski. Par rakstisku paziņojumu uzskatāmas arī e-pasta vēstules, kas apstiprinātas ar elektronisko parakstu ar laika zīmogu atbilstoši normatīvajiem aktiem un nosūtītas no un uz šajā punktā norādītajām e-pasta adresēm. Pasūtītāja e-pasta adrese: \_\_\_\_\_\_\_\_\_\_\_\_\_\_\_\_\_, Izpildītāja e-pasta adrese: \_\_\_@ \_\_.\_\_, e-pasta paziņojumi, kas nosūtīti uz Līguma norādīto Pušu kontaktpersonu e-pasta adresēm domāti vienīgi saziņas ērtībai, bet nav uzskatāmi par pienācīgi veiktu rakstisku paziņojumu. Jebkura no Pusēm var pieprasīt, lai otra Puse savu pa e-pastu veikto paziņojumu bez pienācīga elektroniskā paraksta apliecina ar parakstu un šādā gadījumā līdz rakstiskā apstiprinājuma saņemšanai atturēties no reaģēšanas uz pienācīgā kārtā neparakstītā e-pastā ietverto informāciju.
	11. Ja kādai no Pusēm tiek mainīts juridiskais statuss vai kādi Līgumā minētie Pušu vai Pušu pilnvaroto kontaktpersonu rekvizīti, tālruņa, e-pasta adreses, adreses, u.c. vai Pušu pilnvarotās kontaktpersonas, tad tā nekavējoties rakstiski paziņo par to pārējām Pusēm. Ja Puse neizpilda šī punkta noteikumus, uzskatāms, ka otra Puse ir pilnībā izpildījušas savas saistības, lietojot Līgumā esošo informāciju par Pusi.
	12. Līgums ir sagatavots latviešu valodā uz \_\_\_ (\_\_\_\_\_\_\_\_) lapām ar \_\_. pielikumiem uz \_\_\_ (\_\_\_\_\_\_\_\_\_\_) lapām \_\_ (\_\_\_\_\_\_\_) eksemplāros, katrai Pusei pa vienam eksemplāram. Visiem Līguma eksemplāriem vienāds juridiskais spēks.
11. **PUŠU REKVIZĪTI**

|  |  |
| --- | --- |
| Pasūtītājs | Izpildītājs |
| PIKC „Kuldīgas Tehnoloģiju un tūrisma tehnikums |  |

3. pielikums

pie 2020.gada \_\_\_.\_\_\_\_\_\_\_\_\_\_\_\_

Līguma Nr. \_\_\_\_\_\_\_\_\_\_\_\_\_\_\_\_\_\_

**Personas datu apstrādes noteikumi**

 PIKC „Kuldīgas Tehnoloģiju un tūrisma tehnikums” (turpmāk – Pārzinis), no vienas puses,

un

 \_\_\_\_\_\_\_\_\_\_\_\_\_\_\_\_\_\_ (turpmāk Apstrādātājs*)*, no otras puses, turpmāk – Puses vai katra atsevišķi – Puse,

 ievērojot apstākli, ka Apstrādātājs pamatojoties uz Pušu starpā noslēgto Līgumu “\_\_\_\_\_\_\_\_\_\_\_\_\_\_\_” Nr.\_\_\_\_\_\_\_\_ (turpmāk - Līgums), saskaņā ar kuru Apstrādātājs Pārziņa interesēs un uzdevumā veic personu datu apstrādi, kā arī ievērojot, ka Apstrādātājs Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) izpratnē ir personas datu apstrādātājs, vienojas par turpmāko.

**1. Priekšmets**

1.1. Apstrādātājs Pārziņa interesēs veic personas datu apstrādi, atbilstoši Pārziņa pilnvarojumam, izpildot saistības, kuras Apstrādātājs uzņēmies saskaņā ar Pārziņa un Apstrādātāja starpā noslēgto Līgumu.

1.2. Apstrādātājs veic apstrādi godīgi un saskaņā ar spēkā esošajiem tiesību aktiem, Līgumu un Pārziņa dotām tiesiskām norādēm.

1.3. Apstrādātājs Pārziņa uzdevumā veic tam Līguma izpildei nodoto personas datu apstrādi

1.4. Apstrādājamie personas datu veidi un datu subjektu kategorijas izriet no Līguma, un tās ir:

* + 1. Datu kategorijas: Personas identifikācijas dati: vārds, uzvārds, adrese, kontaktinformācija.
		2. Subjektu kategorijas: PIKC „Kuldīgas Tehnoloģiju un tūrisma tehnikums” darbinieki.

**2. Garantijas**

2.1. Apstrādātājs apliecina un garantē, ka tiks īstenoti tehniskie un organizatoriskie Pakalpojumi, lai sasniegtu Līguma 1.1. apakšpunktā norādīto mērķi, tādā veidā, ka Apstrādātāja uz Līguma pamata veiktajā personas datu apstrādē tiks ievērotas spēkā esošo tiesību aktu prasības.

2.2. Apstrādātājs attiecībā uz personas datu apstrādi, kuru veiks uz Līguma pamata, veic Pakalpojumus, lai izpildītu šo Personas datu apstrādes noteikumu 2.1. apakšpunktu.

2.3. Apstrādātājs pēc Pārziņa pieprasījuma piecu darba dienu laikā iesniedz Pārzinim šo Personas datu apstrādes noteikumu 2.1.  apakšpunktā norādītā pienākuma izpildes pierādījumus.

**3. Apstrādātāja pienākumi un tiesības**

3.1. Apstrādātājs nodrošina, ka personas, kuras ir pilnvarotas apstrādāt datus, ir rakstveidā apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti. Apstrādātājs veic Pakalpojumus, lai nodrošinātu, ka jebkura fiziska persona, kas darbojas Apstrādātāja pakļautībā un kam ir piekļuve personas datiem, tos neapstrādā bez Pārziņa norādījumiem, izņemot, ja minētajai personai tas jādara saskaņā ar Eiropas Savienības vai dalībvalsts tiesību aktiem.

3.2. Apstrādātājs īsteno tehniskus un organizatoriskus Pakalpojumus attiecībā uz datu drošību un aizsardzību pret ārēju ielaušanos tā sistēmās, arī, ja datu apstrāde notiek elektroniski, pieslēdzoties attālināti Pārziņa sistēmām, tostarp, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam, tostarp attiecīgā gadījumā cita starpā:

personas datu pseidonimizāciju un šifrēšanu;

spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;

spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;

procesu regulārai tehnisko un organizatorisko Pakalpojumu efektivitātes testēšanai, izvērtēšanai un novērtēšanai, lai nodrošinātu apstrādes drošību.

3.3. Novērtējot atbilstīgo drošības līmeni, ņem vērā jo īpaši riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.

3.4. Pirms Apstrādātājs piesaista citu Apstrādātāju apstrādes darbību veikšanai, tam katrā atsevišķā gadījumā jāiegūst Pārziņa rakstveida piekrišana.

3.5. Apstrādātājs, ciktāl tas ir iespējams ņemot vērā apstrādes būtību, izmantojot saprātīgus tehniskus un organizatoriskus Pakalpojumus, palīdz Pārzinim izpildīt savu pienākumu atbildēt uz pieprasījumiem par Regulas III nodaļā paredzēto datu subjekta tiesību īstenošanu.

3.6. Apstrādātājs nepieciešamības gadījumā ciktāl tas ir iespējams palīdz Pārzinim nodrošināt Regulas 35. un 36. pantā noteikto pienākumu izpildi sniedzot nepieciešamo informatīvo atbalstu.

3.7. Apstrādātājs ne ātrāk kā pēc 2 (diviem) gadiem pēc apstrādes pabeigšanas dzēš (iznīcina) visus personas datus, ja vien Eiropas Savienības vai Latvijas tiesību aktos nav paredzēta personas datu glabāšana.

3.8. Apstrādātājs Pārzinim dara pieejamu visu informāciju, kas nepieciešama, lai apliecinātu, ka tiek pildīti Regulā paredzētie pienākumi, un lai ļautu Pārzinim vai citam Pārziņa pilnvarotam revidentam veikt revīzijas, tostarp pārbaudes, par Līguma prasību izpildi.

3.9. Apstrādātājs nekavējoties informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus. Apstrādātājs saskaņā ar Regulas 30. pantu uztur Pārziņa vārdā veikto apstrādes darbību kategoriju reģistru, ietverot tajā Regulas 30. panta 2. punktu noteikto informāciju.

3.10. Personas datu aizsardzības pārkāpuma gadījumā Apstrādātājs tiklīdz tam kļuvis zināms par personas datu aizsardzības pārkāpumu, bez nepamatotas kavēšanās paziņo par to Pārzinim, sniedzot visu Apstrādātāja rīcībā esošo informāciju par personas datu aizsardzības pārkāpumu.

**4. Pārziņa pienākumi un tiesības**

4.1. Pārzinis nosaka personas datu apstrādes nolūkus, līdzekļus un apmēru, nodrošina, ka tiek veikta, tostarp, piesaistot Apstrādātāju, tikai tāda datu apstrāde, kurai ir atbilstošs likumīgs pamats un citādā veidā tā atbilst regulai, citiem datu aizsardzības normatīvajiem aktiem, kā arī veic datu subjekta likumīgo prasību izpildi un citus normatīvajos aktos noteiktos pārziņa pienākumus.

**5. Sadarbība un atbildība**

5.1. Apstrādātājs sadarbojas ar Pārzini datu incidentu izmeklēšanā un novēršanā, kā arī citu Regulas un šī dokumenta prasību izpildē.

5.2. Puses vienojas, ka datu subjektu un iestāžu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, šī dokumenta, spēkā esošajiem tiesību aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.

5.3. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Apstrādātāja Līguma, šajā dokumentā, spēkā esošajos tiesību aktos vai Pārziņa likumīgajās norādēs noteikto pienākumu realizāciju vai pārkāpumu, vai apstrādi, kas pārsniedz šajos dokumentos noteikto apjomu un pilnvarojumu.

5.4. Pārzinis ir atbildīgs par datu subjektu un iestāžu prasījumu izpildi, ja tie radušies saistībā ar Pārziņa Līguma, šajā dokumentā vai spēkā esošajos tiesību aktos noteikto pienākumu realizāciju vai pārkāpumu. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar šajā punktā minēto.

**6. Citi noteikumi**

6.1. Tiesību aktu grozījumu gadījumā Puses sadarbojas, lai papildinātu vai grozītu šo dokumentu, nosakot tajā Pušu saistības atbilstoši spēkā esošajam regulējumam un Līgumā un šajā dokumentā noteiktajai Pušu atbildību sadalījuma būtībai.

6.2. Puses neatbild par saistību neizpildi, ja tās iemesls ir nepārvaramas varas apstākļi.

6.3. Šis dokuments ir neatņemama Līguma sastāvdaļa, tas ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šo dokumentu veikto personu datu apstrādi.

|  |  |  |
| --- | --- | --- |
| Pārzinis:PIKC „Kuldīgas Tehnoloģiju un tūrisma tehnikums” |  | Apstrādātājs: |